CELEX: 52005PC0194
Language: el
Date: 2005-05-18
Title: Πρόταση Κανονισμου του Συμβουλίου για την τροποποίηση του κανονισμού (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής

Σημαντική ανακοίνωση νομικού περιεχομένου

|

52005PC0194

Πρόταση Κανονισμου του Συμβουλίου για την τροποποίηση του κανονισμού (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής  /* COM/2005/0194 τελικό - CNS 2005/0094 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 18.05.2005COM(2005) 194 τελικό2005/0094 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΤο άρθρο 11 παράγραφος 6 του κανονισμού (ΕΟΚ) αριθ. 2092/91 του Συμβουλίου ορίζει ότι οι αρμόδιες αρχές των κρατών μελών μπορούν να χορηγήσουν άδειες για την εμπορία, μέχρι τις 31 Δεκεμβρίου 2005, προϊόντων εισαγόμενων από τρίτες χώρες οι οποίες δεν αναγράφονται στον κατάλογο που αναφέρεται στην παράγραφο 1 στοιχείο α) του εν λόγω άρθρου.Στην ανακοίνωσή της προς το Συμβούλιο και το Ευρωπαϊκό Κοινοβούλιο, της 10ης Ιουνίου 2004, με τίτλο «Ευρωπαϊκό σχέδιο δράσης για τα βιολογικά τρόφιμα και τη βιολογική γεωργία», η Επιτροπή εξήγγειλε ότι θα προτείνει τροποποίηση του κανονισμού (ΕΟΚ) αριθ. 2092/91, με αντικατάσταση των ισχυουσών παρεκκλίσεων για τις εισαγωγές από ένα νέο μόνιμο σύστημα, στο οποίο θα χρησιμοποιούνται τεχνικές αξιολογήσεις ισοδυναμίας από οργανισμούς που θα ορίζει η Κοινότητα για τον σκοπό αυτόν.Χρειάζεται επαρκής χρόνος για να δημιουργηθεί και να καθιερωθεί αυτό το νέο μόνιμο σύστημα. Εν τω μεταξύ, δεν πρέπει να διακοπεί άνευ λόγου η εμπορία βιολογικών προϊόντων και, ως εκ τούτου, θα πρέπει να παραταθούν επί ένα ακόμη έτος τα ισχύοντα μεταβατικά μέτρα.Το μέτρο δεν συνεπάγεται δημοσιονομικές επιπτώσεις στον προϋπολογισμό της Κοινότητας.2005/0094 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφήςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,την πρόταση της Επιτροπής,[1]τη γνώμη του Ευρωπαϊκού Κοινοβουλίου,[2]Εκτιμώντας τα ακόλουθα:(1) Το άρθρο 11 παράγραφος 6 του κανονισμού (ΕΟΚ) αριθ. 2092/91 του Συμβουλίου[3] ορίζει ότι οι αρμόδιες αρχές των κρατών μελών μπορούν να χορηγήσουν άδειες για την εμπορία, μέχρι τις 31 Δεκεμβρίου 2005, προϊόντων εισαγόμενων από τρίτες χώρες οι οποίες δεν αναγράφονται στον κατάλογο που αναφέρεται στην παράγραφο 1 στοιχείο α) του εν λόγω άρθρου.(2) Στην ανακοίνωσή της προς το Συμβούλιο και το Ευρωπαϊκό Κοινοβούλιο, της 10ης Ιουνίου 2004, με τίτλο «Ευρωπαϊκό σχέδιο δράσης για τα βιολογικά τρόφιμα και τη βιολογική γεωργία»[4], η Επιτροπή εξήγγειλε ότι θα προτείνει τροποποίηση του κανονισμού (ΕΟΚ) αριθ. 2092/91, με αντικατάσταση των ισχυουσών παρεκκλίσεων για τις εισαγωγές από ένα νέο μόνιμο σύστημα, στο οποίο θα χρησιμοποιούνται τεχνικές αξιολογήσεις ισοδυναμίας από οργανισμούς που θα ορίζει η Κοινότητα για τον σκοπό αυτόν.(3) Χρειάζεται επαρκής χρόνος για να δημιουργηθεί και να καθιερωθεί αυτό το νέο μόνιμο σύστημα.(4) Εν τω μεταξύ, δεν πρέπει να διακοπεί άνευ λόγου η εμπορία βιολογικών προϊόντων και, ως εκ τούτου, θα πρέπει να παραταθούν επί ένα ακόμη έτος τα ισχύοντα μεταβατικά μέτρα.(5) Επομένως, πρέπει να τροποποιηθεί αναλόγως ο κανονισμός (ΕΟΚ) αριθ. 2092/91,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 11 παράγραφος 6 στοιχείο α) πρώτο εδάφιο του κανονισμού (ΕΟΚ) αριθ. 2092/91, η ημερομηνία της 31ης Δεκεμβρίου 2005 αντικαθίσταται από την ημερομηνία της 31ης Δεκεμβρίου 2006.Άρθρο 2Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος 

[1] EE C […] της […],σ. […]

[2] EE C […] της […],σ. […]

[3] ΕΕ L 198 της 22.7.1991, σ. 1. Κανονισμός, όπως τροποποιήθηκε τελευταία από τον κανονισμό (ΕΚ) αριθ. 2254/2004 της Επιτροπής (ΕΕ L 385 της 29.12.2004, σ. 20).

[4] COM(2004) 415 τελικό.